Barsmegye no gy lepkéi. 25 



diszes mű létrejötte jó részben az ő buzgó fáradozásának köszön- 

 hető. Csak azt óhajtotiuk volna, hogy a 134 ívnyi munka nem 

 két igen aránytalan, hanem inkább három arányosabb terjedelmű 

 kötetben lát vala napvilágot. 



Melegen ajánljuk e művet t. olvasóink figyelmébe : haszon- 

 nal fogja forgatni úgy a gazda, mint az entomologus. 



Barsmegye nagylepkéi. 



Irta Nécaey István. 

 I 



A ,, Rovartani Lapok" utóbbi számaiban néhány képet adtam 

 a hernyók és lepkék életéből. Most a Barsmegyében gyűjtött nagj^- 

 lepkék jegyzékét nyújtom át az érdeklődőknek. 



Magyarország lepke-faunája, mintaszerű összeállításban, a Termé- 

 szettudományi Társulat kiadásában megjelent „A magyarbirodalom 

 állatvilágának" képezi egy részét. Fel van ott sorolva minden, ami 

 csak hazánkból napjainkig ismeretes ; ki van mutatva elterjedési 

 körük is, amennyire az lehetséges volt. Hátra van még, hogy is- 

 merjük az állatok megjelenési idejét és a magassági viszonyokat, 

 ameddig — például a völgyben élők a hegyeken és viszont — az 

 egyes állatok még előfordulhatnak. 



Csakhogy ez már nem egy ember munkája lesz, sem inté- 

 zetek, sem muzeumok nem fogják ezt elvégezhetni soha : ide 

 több kell. 



Ha mindazok, kik a lepkét gyűjtik, tudatosan és rendsze- 

 resen feljegyzik a gyűjtés helyét és napját, — de nem csak az 

 első elfogott példányról, — hanem jegyzik azt az egész éven át 

 és végre jegyzeteiket ezen a helyen, vagy másutt, közre teszik, 

 úgy idővel tisztán és áttekinthetően előttünk fog állni Magyarország 

 lepkéinek geographiája és tudni fogjuk azt is, hogy a mi faunánk 

 nem intézhető el Közép-Európa, vagy Németország faunájával egy 

 kalap alatt, hanem csak mint Magyarország faunájáról lehet róla szó. 



Annyian csak vagyunk, hogy ezt megcsinálhatjuk ? 



Az a kevés, amit most a magam részéről nyújthatok, több 

 mint tizenkét évi gyűjtés eredménye. A gyűjés — egyfi^t — bár 

 tudatos volt, fájdalom, érezhetően nélkülözi annak folytonosságát; 



